ساعدني واسق حياتي قرب السلام عليكم ورحمة الله وبركاته. ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا ومن سيئات اعمالنا. انه من يهده الله تعالى فلا مضل له
ومن يضلل فلا هادي له واشهد ان لا اله الا الله وحده لا شريك له واشهد ان محمدا عبده ورسوله ثم اما بعد اهلا وسهلا ومرحبا بحضراتكم. وحلقة جديدة من حلقات اطفالنا والقرآن
الحمد لله في الحلقات اللي فاتت الحمد لله رب العالمين تناولنا الاهمية والنية والدافعية وتناولنا بفضل الله كمان المنهجية وكنا بدأنا الحديث عن الالية باختصار الالية يعني الطريقة كنوع من التقريب يعني. اللي هو ازاي بقى احنا نعلم اطفالنا القرآن
فين على مجموعة من الاصول قعدنا مجموعة من القواعد الضرورية وهنتكلم عن امور تخص الالية. وشرعنا المرة اللي فاتت في الحديث عما نسميه المحتوى المحتوى التعليمي. احنا عندنا آآ طفل وعندنا آآ قرآن
المفروض ان الطفل ده هيتعلم القرآن العلاقة اللي ما بينهم هتبقى علاقة تعليم. خلاص؟ علاقة التعليم دي هتاخد صور زي الاهلية والصحبة والحمل وغيرها نتكلم عنها بعد كده لكن حتى الان احنا عايزين هذا الطفل نعلمه القرآن
طيب اول طرح طرحناه آآ المحتوى ايه المحتوى التعليمي؟ خلاص ده خلصان ان هو القرآن طيب قلنا الكم بالزبط يا ترى الكم قد ايه؟ هل فيه آآ يعني كم محدد يعني مثلا نقدر نقول ان هو يخلص مسلا في سنة في سنتين في تلاتة في اربعة في عشرة في عشرين. ايه النظام الكم بالضبط؟ قلنا الحقيقة ان النصوص
اللي وردت حتى الان بتقول لنا ان ما فيش كم محدد. يعني احنا ما عندناش كم محدد بقدر ما احنا عندنا آآ فكرة محددة. مهمة محددة احنا بنقوم بها. المهمة دي لو قمنا بها في عشر دقايق
خلاص قمنا فيها قمنا بها في عشر ساعات خلاص. الفكرة كلها مش فكرة كم محدد احنا عايزين ننتهي منه او ننجزه وخلاص بصرف النزر عن اي حاجة. يعني اللي اقصده هنا المعيار مش الانجاز الكمي. المعيار بصورة اساسية او المقياس هو الانجاز النوعي او الانجاز الكيفي
وبناء عليه قلنا التحسين يبقى مقدم على التكفير لو تعارض والكيف مقدم على الكم لو تعارض. آآ وبناء عليه احنا قلنا هو عنده وحدة تعليمية هي اية اه خمس ايات عشر ايات سورة ايا كانت الوحدة دي الاهم انها نوفيها حقوقها
نوفيها حقوقها وننطلق من مبدأ التمهل لا التعجل الوحدة التعليمية ممكن تكون اية ممكن تكون خمسة ممكن تكون عشرة زي ما حكى الصحابة والنصوص كتير جدا اية يعني ممكن تبقى الوحدة التعليمية مثلا دلوقتي اية ممكن النهاردة انا علمت ابني اية واحدة بس انا علمت بنتي اية واحدة بس انا عايز اقول لحضراتكم حاجة
البعض مسلا ممكن يستطيل القصة دي ويستصعبها ويقول لك ياه! يا عم ده مشوار طويل اوي! يعني انا هاقعد الواد اعلمه اية كل يوم تخيل ان انت لو علمته هذا الطفل لو علمته اية كل يوم تقريبا هيخلص القرآن على حداشر سنة حداشر ونص كده بحسبة رقمية يعني لو اقول
كمان في بعض الايات اللي هي يعتبر معانيها يعني متصلة ببعضها. آآ في ايات قصيرة المبنى جدا. فبناء عليه تقريبا في خلال عشر سنين يكون خلص القرآن كله قل لو اية واحدة بس كل يوم
شوف بقى اللي احنا بنعمله والضغطة اللي بنضغط فيها اطفالنا آآ وبنوصلهم لصورة للاسف الشديد ونفرض عليهم او نجبرهم على اشياء يعني آآ كثيرة وفي نهاية يعني بحس ان احنا في تعاملنا مع ولادنا عاملين بالزبط زي ايه اه الحديس اللي اتكلم عنه سيدنا النبي صلى الله عليه وسلم لما قال ان هذا الدين متين فاوغلوا
فيه برفق ولن يشاد الدين احد الا غلبه اه او غيره فيه برفق ترفق في الدخول في في العالم ده نفسه في كل ما يخص الدين مهم ان الانسان يعني حتى النبي صلى الله عليه وسلم كان
مسلا لما ييجي يقوم الليل كأنه يصلي ركعتين في اول قيام الليل كده كنوع من التهيئة والايغال برفق في عالم قيام الليل كان يصلي السنن من باب انها اعانة لي على الايغال برفق في في في الفرائض. آآ وتهيئة له. برضو كان مسلا يصوم شعبان الا قليل
يعينه على النقطة دي. المهم الشاهد يعني حتى النبي صلى الله عليه وسلم كان يقول احب العمل الى الله ادومه وان قل فمش الفكرة في ان العمل كتير ولا قليل بقدر ما فكرة ان هو يدوم
بعضنا ممكن ممكن هو يشوف ان لأ انا عايز اخد كم كبير وانهي كم كبير وللاسف الشديد بنحس ان احنا وكاننا مسلا في ايه في سباق وفي صراع. ازاي آآ النبي صلى الله عليه وسلم له حديث جميل قوي بيقول فيه ان المنبت لا ارضا قطع ولا ظهرا ابقى. مهم قوي ان آآ نفهم معنى الحديث ده لانه هيفيدنا كتير
جدا ان المنبت اللي هو مشدود جامد ومتشنج وعايز ينجز اكبر قدر ممكن في اقل وقت ممكن آآ انا طبعا ده ما يتنافسش مع علو الهمة بس هو الانسان لابد انه يسوس نفسه برضه ويعرف طبيعة النفس البشرية. لان الانسان وخصوصا
حتى يعني في الشريعة على المستوى الشخصي انت كلف نفسك ما تريد انما تيجي بقى في التعامل مع الاخرين لأ الوضع مختلف النبي صلى الله عليه وسلم قال لسيدنا معاذ قال افتان انت يا معاذ
اذا اممت الناس فقرأت اذا الشمس كورت والليل اذا يغشى واقرأ باسم ربك الذي خلق ونحوها من السور يعني لما اجي هتعامل مع غيري غير مع نفسي انت لما تيجي تعلم غيرك غير نفسك والله انت تطيق ان انت مسلا تخلص اه اه عزرا يعني
اه جزء في اليوم اه براحتك انما يعني يعني الحمد لله مثلا انا بالنسبة لي الفترة اللي كنت بحفظ فيها القرآن. آآ كنت مثلا في مرات كنت اقعد مثلا بعد الفجر لغاية مسلا الساعة عشرة
تخلص سورة الاعراف بس انا هل اقدر وانا بعلم حد الزمه انه يخلص سورة الاعراف في الوقت ده؟ لا كل واحد بيبقى له آآ على المستوى الشخصي براحتك الزم نفسك بما
تريد برضو المفروض اللي هو يكون في نطاق ايه؟ زي ما سيدنا عبدالله بن عمر قال يا ليتني اخذت برخصة رسول الله صلى الله عليه وسلم. ان الفكرة احط ما بين عينيك ان ان
مداومة اهم من مجرد ان انت اتيت بعامل كبير وبعد كده انقطعت اه ولذلك النبي يقول لسيدنا عبدالله بن عمر يقول له يا عبدالله بن عمر لا تكن مثل فلان كان يقيم الليل كان يقوم الليل فتركه
وقال نعم الرجل عبدالله لو كان يقوم من الليل فهي الفكرة مش انك تعمل العمل الفكرة ان هي تدوم عليه وتدوم على هذه الحالة. واعبد ربك حتى يأتيك اليقين لان الانقطاع ده يعني مش مطلوب اه فاذا فرغت فانصب والى ربك فارغب. تمام
فاقصد ان احنا في اوقات كتيرة لازم نكون حاطين بين عنينا ان المداومة والاستمرار اهم ان انا انجز كم كبير وبعد كده ما اقدرش اكمل تاني. انا بقول الكلام ده حتى على المستوى الشخصي. المهم
انت على المستوى الشخصي كلف نفسك بما تريد لكن بقى لما تيجي تكلف غيرك او تتعامل مع غيرك لأ انت لازم تكلفه مش هقول لك بما يطيقه باقل مما يطيقه
ليه؟ عشان يقدر يستمر معك ويداوم معك وخصوصا في عالم الاطفال. لان عالم الاطفال اصلا هو الطفل فيها مش مكلف. الطفل مش مكلف اصلا الطفل مش مكلف؟ ايوة يعني انا كنت بطرح الطرح ده. بقول
ايه اعظم شيء في الدين بعد التوحيد اعظم شيء في الدين بعد التوحيد الركن التاني من اركان الاسلام آآ الصلاة ايوة الصلاة اعظم شيء في الدين. طيب امتى الطفل بيتفرض عليه يصلي
يعني انت بيتفرض عليه يصلي فرد عليه صلي عند سبعة لأ غلط مش عند سبعة. النبي قال علموهم الصلاة لسبع طب انت لما يبلغ ان على الراجح واضربوهم لعشر انهم بيكونوا بلغوا
خلاص وحتى يعني العلماء لما علقوا على الضرب ده قالوا مش الضرب اللي هو المنفر ولا الضرب اللي يترك اثار. ليه شروط اللي هي لا يكاد يكون تقريبا حد مننا بيلتزمها في الزمن ده
المهم ان يدوب عند سبع سنين هنبدأ نعلمه وهنشدد عليه عند عشر سنين. تمام؟ يعني اعظم شيء في الدين بعد التوحيد هو مش مكلف هو انا مفروض عليه احنا ازاي نفرض عليه شيء دون ذلك؟ يعني مثلا حفظ القرآن. هو ده هو هو آآ آآ اهم من الصلاة او افرض من الصلاة
مش افرض من الصلاة غيرها مسلا المتون اللي بنحفظها له ولا مش عارف اللي بنعمله له؟ هل ده افرض من الصلاة؟ مش افرض من الصلاة فهو اكيد مش افرض من الصلاة اصلا. ولذلك حتى يعني كلام سيدنا جندب ابن عبدالله كنا مع النبي صلى الله عليه وسلم ونحن غلوان حزاوره فتعلمنا الايمان قبل القرآن. ثم تعلمنا
القرآن فازددنا به ايمانا. جه تعلم الاقراء بعد كده بقى يعني يجي بعد كده تعلم الاقراء فمسألة او فكرة التشديد على الصبي في الكلام ده بدري لأ ده مش مناسب خالص المهم
فالنهارده هو مش مكلف بالصلاة الا عند البلوغ اللي هي اعظم معالم الدين بعد التوحيد ازاي هنكلفه بما دونها ونشدد عليه ونضربه ونعنفه في مشكلة كبيرة يا جماعة ان الطفل هذه الاشياء التي يشدد عليه فيها
بها قبل البلوغ للاسف الشديد بيبقى عنده بينه وبينها حاجز نفسي وينفر منها بعد البلوغ طب ليه هو ما سألناش نفسنا؟ ليه الله سبحانه وبحمده لم يفرض عليه ولم يكلفه في هذا السن؟ لانه غير مستعد للتكليف
هو اه طبيعته النفسية وحالته النفسية لا تقوى على تحمل التكاليف. وتحمل المسئوليات. احنا بنحاول نبني شخص مسئول انما فكرة يتحمل التكاليف والمسؤوليات لأ هو مش قادر على كده هو مش مهيأ لكده اصلا في في خلقته مش مهيأ لكده. ولو كان مهيأ لكده كان الله سبحانه وبحمده كلفه
فاحنا مش اعلم بالعباد ممن خلقهم. ولذلك احنا لما بنتدخل بقى احنا اللي بنعمل الازمة. احنا مش اعلم بهم بهم ممن خلقهم فهذا التكليف والتشديد في هذا السن للاسف الشديد بيعمل نفور للطفل من كتاب الله نفور من العلم. وزي ما قلت قبل كده ابن كثير كان بيوصي الله انما بعض
الناس يروا انه لا يزاحم او يشدد عليه في الامور العلمية دي علشان ما ما يشغلش عن اللعب فينفر من العلم هو يحبب. انا قلت قبل كده لو تزكره في الحلقات ان احنا عندنا الرجاء والرغبة وعندنا الشوق والمحبة وعندنا الخوف والرهبة
وقلت ان الطفل المحركات القلبية الاساسية عنده الشوق والمحبة والرجاء والرغبة. والخوف والرهبة تيجي نسبة خمسة في المية بالكتير طيب يعني انت عايز تقول ايه؟ يعني ما نعلمهمش يعني نسيبهم كده في الشارع نضيعهم؟ لا. ما هو النبي قال علموهم
علموهم علموا الصلاة. طيب وكان الصحابة مسلا يعودوا حديث الربيعة بنت معوذ كانوا يعودوا يعودهم على الصيام. ويصبروهم بالجوائز العرائس من من الصوف بحيس ان هم يشجعوهم على الصيام. فهو يدرب يعلم يهيئ لا بأس. ولكن يعمل الحاجة
حبيبها لكن التكليف والتشديد والضغط والضرب والخناق والزعيق والازمة النفسية للاسف الشديد بحس ان كتير من الفضلاء وكانهم مش عايزين الطفل هو عايز يبرز امكانياته هو من خلال هذا الطفل
يعني مسلا معلم في مؤسسة قرآنية او معلمة في حضانة مثلا او في روضة او والد في بيت هو عايز يبرز قدراته من خلال الطفل يعني يقول انا اهو منتجي اهو
بصرف النزر عن الطفل ده بقى هيحصل له ايه؟ الاسوء ان الاطفال دول لما بيكبروا شوية ويملكوا امرهم بيدركوا ان المعلم او الاب او الام كم متخذ هو وسيلة من خلالها يفعل شيء هو يفتخر به
ومن خلالها يعمل حاجة هو يعني ترفع من قدره بين الناس يعني ده بيبقى محزن انه بيصدر للاسف الشديد من بعض الاباء والامهات والمعلمين والمعلمات اه لدرجة تخلينا احيانا نخجل لما نيجي ابنك حافز قد ايه ده حافز كزا ابنك مش عارف ايه كزا اه مش عارف ابن شيخ ازاي وكده ابن معلمة قرآن ازاي وكده
المهم فهو الله سبحانه وبحمده لم يكلفه بالصلاة الا عند البلوغ. طب عايز حضراتكم تلتفتوا لملمح مهم جدا برضو الملمح ده بيقول طب احنا عشان الصلاة دي تستقيم في حياته
انت نيأس ونحبط ونقول لأ ده والله كده صعب مسألة الصلاة دي والى اي مدى نصبر؟ طيب تعالوا نحسب مع بعض اليوم فيه خمس صلوات الخمس صلوات في تلتمية خمسة وستين يوم اضرب لي الرقم ده كم؟ يعني كده مسلا عندنا الف وخمسمية والستة في خمسة بتلتمية هنقول الف وتمنمية
وخمسة المهم ادي مسلا فوق الف وتمنمية قرابة الف وتمنمية وخمسين محاولة تعليمية تدريبية اضرب الرقم ده في تلاتة يعني الالف وتمنمية ده او الف تمنمية وخمسين اضربه في تلاتة
يعني انت تقريبا بتتكلم على قرابة خمس تلاف محاولة تعليمية او تدريبية خمس تلاف محاولة خمس تلاف محاولة وبعدها بقى نيأس نقول لأ ده والله موضوع الصلاة مش هيستقيم مسلا عنده يعني ممكن ساعتها لعلي استسيغ لك انك تيأس او تحبط
لعلي استسيغ لك انك تشدد بعدها او تضغط. يعني النبي صلى الله عليه وسلم ادانا مساحة مساحة تعليم بلا تشديد خمس تلاف محاولة تلت سنين تلت سنين بنشتغل على الشوق والمحبة والرجاء والرغبة
تلت سنين بلا تشديد يعني انت لو والله مش هقول لحضراتكم تلات سنين لو تلات شهور بس مع اطفالنا مع اولادنا بلا تشديد بنحببهم في كتاب ربنا ونقربهم منه ونفهمه لهم
ونحاول نبين لهم قد ايه هو كنز وقد ايه هم محتاجينه وناخد معهم واحدة واحدة كده وندربهم واحدة واحدة آآ يعني ده مش هقول هيحبوا القرآن هيعشقوا القرآن. هيدمنوا لو صح التعبير تعلم القرآن والارتباط به. احنا ما بنقولش يعني شوفوا النبي صلى الله عليه وسلم
ايه في الصلاة اللي هي اعلى من كده بكتير. ادانا تلات سنين ادانا تلات سنين والمفروضات مقدورات ميسورات. مفروضات مقدورات ميسورات؟ اه. يعني الصلاة بما ان ربنا فرضها فهي مقدورة وميسورة. يعني هو الانسان يقدر يعملها
بصورة ايسر من المستحبات. فلو افترضنا ان حفظ القرآن او ما يتعلق به مسلا من احكام وتجويد وغيرها. لو افترضنا لو قلنا ان ده فرض كفاية فاذا قام به من يكفي سقط عن الباقين مش اذا قام به البعض اللي قام به من يكفي سقط عن الباقيين
فهو في حق الطفل ممكن يكون مستحب فالمستحب ده لا شك يحتاج وقت ايه؟ اطول. يعني محتاج صبر اكتر مش تلات سنين اربعة خمسة. انما احنا بنحبط بعد محاولة ومحاولتين تلاتة
معلش ده تأمل بسيط جدا جدا في النص الحاضر قدامنا اللي ما فيهوش مراء اللي بيقول ببساطة وده واقع الصحابة اللي احنا حكينا عنه مثلا في الحلقة اللي فاتت وفي الحلقات اللي قبلها. ان الصحابة لأ ما كانوش يشددوا. ما كانش يشدد بالشكل ده. بس
بيحب القرآن ويحب ان هو يتعلم القرآن. واحنا من تجربتنا في المتدبر الصغير مجرد بس نكلم الاطفال عن فضل عندنا وحدة اسمها رحلة اكتشاف نقدمه لنا القرآن. عندنا وحدة اسمها
الرسالة القرآنية. الولاد بيحبوا القرآن جدا ويتعلقوا به جدا يا جماعة للاسف الشديد لو صح التعبير احنا ما بنعزفشي على وتر الميل الفطري من الطفل تجاه القرآن. الطفل يحب الله. لان من معاني الله المحبوب الذي تميل اليه القلوب
فالطفل يحب الله بفطرته فده وتر للاسف الشديد نحن يعني نهمل العزف عليه. ان هو يحب ربنا ويحب يحب كلام ربنا. لانه صفة من صفات الله سبحانه وكمان اللي بيحب حد بيحب يسمع كلامه ويحب يتعرف عليه اكتر ويحب يقرب منه اكتر. والطفل كمان عنده شغف وعنده
وحب استكشاف كبير جدا. وهو متطلع دايما لانه يعرف معلومات كتير هو في المرحلة اللي بيبني فيها آآ المعرفة والمعلومات عنده فلذلك هو اصلا اصلا المفروض انه متحمس لكده يعني لو الكلام ده ماشي في المسار الطبيعي والاطار الطبيعي هو متحمس انه لو فهم ان القرآن رسائل من الله اليه
وان دي رسالات الله واحنا دورنا نبلغه رسالات الله لو بلغناه رسالة ورا رسالة كده بلغناه معانيها وبلغناه مبانيها وقلنا له احنا عايزين نعتني بها من ناحية المعاني والمباني والله هيكون حال مختلف تماما تماما تماما
الشاهد هرجع لنقطة ان الطفل ليه مش مكلف؟ لان هو مش مستعد للتكاليف. يعني قوته النفسية لا تتحمل التكاليف. ولذلك سبحان يعني احنا يعني من الحاجات العجيبة احنا بنكلف يعني وكأن بننصب نفسنا احنا احنا يعني مشرعين مع الله سبحان الله انا فهمنا
مش مقصودة كده ولا ولا القصة كده وحد يقول لي يا عم ما تكبرش الموضوع ما تبالغش. بس في الحقيقة فعلا احنا الزمنا حد بشيء ربنا ما الزموش به انت بتلزمه به ليه؟ ما تخلهوش على الالزام خليه يحب الحاجة دي. ما تضغطش عليه ما تشددش عليه. علمه. دربه. يعني للاسف الشديد
احنا بنشدد او بنعاقب قبل ما نعلم. يعني مثلا ابننا عمل تصرف غلط نيجي ضاربينه او مزعقين له ونقول له كده غلط ما تعملش كده تاني طب انت ما تضربوش علمه وبعدين مرة واتنين وتلاتة طب اعلمه كم مرة؟ ما احنا قلنا اهو في محاولة الصلاة قرابة خمستلاف محاولة
طب لو قلنا ان الضرب ده عند البلوغ مش عند رقم عشرة تمام لان يعني احنا يمكن في المتدبر الصغير رجحنا ان كان البلوغ عندهم تقريبا في عشرة لو قلنا ان الضرب ده مش عند مش عند الرقم عشرة. آآ الضرب ده عند البلوغ. لو قلنا ان التشديد الاكبر عند البلوغ. خلاص
طيب متوسط سن البلوغ مسلا في بيئتنا احنا مسلا بالنسبة لنا في مصر او في اغلب العالم العربي دلوقتي هو الاناث اتناشر سنة والزكور تلتاشر سنة تقريبا فخمس تلاف محاولة تاني
خمس تلاف محاولة تاني يعني من عشرة بقى لتلتاشر لو هو ولد ادي خمس تلاف محاولة تاني عشان يبقى مكلف وهيأثم وهيخش النار لو ما عملش الكلام ده والقصص دي
او يعني يستحق دخول النار لو لو عمل كده او ترك الصلاة واهملها الكلام ده كله امتى؟ يعني الكلام ده اصلا هو يعني بعد على الاقل عشر تلاف محاولة بعد صبر عشر تلاف محاولة
صبر ست سنين ست سنين فاحنا برضو للاسف الشديد ودي من الحاجات اللي برضو احنا ينبغي ان ان ينتبه اليها. ان احنا بالنسبة لنا دلوقتي انت بعد محاولة اتنين تلاتة بتيأس وبتلجأ بقى للايه؟ علمه
بدل قبل قبل ما تعاقبه علمه قل له ما ينبغيش انك تعمل كذا. طب انا بعمله اعمل ايه؟ قل له لا ممكن انا كنت بقول دايما انبه للحتة دي كنت بقول هو اسمه تعريف بالمنكر ولا نهي عن المنكر؟ هو اسمه تعريف بالمعروف ولا امر بالمعروف
يا جماعة حتى الشاعرة دي احنا للاسف الشديد لما نيجي نطبقها. يعني انا بامر بالمعروف يعني ايه بامر بالمعروف؟ يعني بامر بالمعروف بالمعروف. يعني ايه يعني المفروض ان انا بنبه حضرتك لان ده معروف بطريقة تعينك على الائتمار بالمعروف ده
مش فكرة ان انا بعرفك به. طب ما انت عارف ان ده معروف. ما انت عارف ان دي صلاة ان انا اقول لك قم صل. طب ما انت عارف انها صلاة! ده انا عايز اقول لك بطريقة تعينك على انك تصلي
ولا فكرة اني اقول لك ده منكر ده حرام ما تعملش سماع الاغاني حرام بمشاهدة الافلام حرام. ده انا عايز انهاك عن المنكر بطريقة تعينك على الانتهاء عن المنكر مش فكرة ان انا اعرفك بالمعروف واعرفك بالمنكر. لأ. انا عايز اعرفك بالمعروف بطريقة تعينك على الائتمار به
وعايز آآ اعرفك بالمنكر بطريقة تعينك على الانتهاء عنه ولذلك هتبقى القصة بقى مش قصة ايه؟ مش قصة ان انا بقول يعني ولذلك النبي صلى الله عليه وسلم ربنا يقول له
فذكر انما انت مذكر. ذكر يعني ايه ذكر؟ ذكر يعني قل كذا؟ لا. يعني خطابك لابد انه يحدث الذكرى في القلب يحدث الذكرى في القلب عشان خاطر الانسان يتحرك ويتهيأ للامر ده
انما احنا كتير جدا مع ولادنا افعل لا تفعل طب فين ان انت مثلا لما تيجي تصحي لي صلاة الفجر تقول له يا حبيبي انت تعرف ان صلاة الفجر دي النبي صلى الله عليه وسلم قال
بشر المشائين الى الله في الظلم بالنور التام يوم القيامة. تخيل بقى انت يوم القيامة تكون ايه يا سلام شف حبيبي كده لما يكون ربنا ينادي عليك انك تقوم للصلاة دلوقتي وانت تقوم وناس كتيرة نايمة هيبقى مقامك عند ربنا ايه
مرة بالترغيب مرة بالترهيب يعني مرة بالبشارة مرة بالنذارة مش فكرة ان انت بتأمر بالمعروف او تنهى عن المنكر او بتعلمني او بتعرفني ده معروف ولا منكر ما انا عارف اصلا
ولذلك هرجع لنقطة ايه؟ لما اجي اقول انا مسلا النهاردة قبل ما انا اعاقبه او احاسبه او اشدد عليه لازم اعلمه وما فيش مشكلة ان انا اعلمه وبعدين اعلمه يعني اعلمه
لان هو في اوقات الطفل طب انا مش عارف انتهي عن اللي انت بتؤمرني بالانتهاء عنه ده مش عارف طب اعمل ايه اتصرف ازاي انا مش عارف ائتمر باللي انت بتؤمرني ان انا اعمله. بس مش قادر يقول كده. مش قادر يقول مش عارف. ما هو ايه معنى انه كرر؟ هو مش عارف. ما هو اكيد مش عايز يحط نفسه كل مرة
وفي ايه؟ في اتوني العقاب هو مش عايز كل مرة يعرض نفسه للي بيتعرض له ده. هو برضه بيحبك او بيحب حضرتك ابنك. وهو عايز ان هو يرضينا بس هو محتاج ان احنا نساعده وناخد بايده. الكلام ده حتى مش مع الصغار دول ده مع الكبار. قبل ما انت تعاقب ولا تقول او قبل ما تحاسب علم الاول
بدل ما يبقى كل انشغالك يعني كنت يعني كان بيعجبني التعبير ده بدل ما يبقى انشغالنا بان احنا نكون قضاة يا ريت نركز ان احنا نكون دعاة احنا في الحقيقة دعاة مش
قضاة. احنا بنبقى شغوفين جدا باصدار الاحكام وتنفيذها انما قصة بقى ان انا آآ ادعو الى الله والشخص ده اجتهد انه ما ياخدش المصير ده من العبارات اللي عجبتني جدا كانت
الشيخ محمد الغزالي رحمه الله آآ ان هو حد سأله عن حكم تارك الصلاة حكم تارك الصلاة. شف احنا مشغولين بايه؟ قضاة. عايزين نعمل ايه؟ عايزين نصنف ننفز نشتغل عليه
انا ده هو حكم شرعي اكيد ومهم ان احنا نعرفه بس في حاجة اهم منه. طيب تارك الصلاة ده انت بتعمل معه ايه؟ فقال حكمه ان تأخذ بيده الى المسجد
هو عايز يوجه نزره كان معنى لطيف الحقيقة ان انت بدل ما انت مشغول بحكم ايه وتقعد تصنفه وتقعد مش عارف آآ تنفر منه ولا تقول ولا تقول انت انشغل اكتر
بحتة بخطوة ان انت تاخد بايده وتاخده معك للمسجد بدل ما عمالين منشغلين بتصنيف الناس ده مبتدع وده فيه وده كزا وده كزا وده كزا. يعني ابذل جهد لانك على الاقل تحاول تجنبه
والمصير اللي انت هتحكم عليه به ده اصلا هي دي الفكرة انما فلان ده اصل هو مرائي ومش عارف ايه اصله مش عارف جعان سلطة اصله مش عارف عنده ومش عارف ايه للشهرة. طب انت برضه فين فين يعني
الخطوات اللي انت خدتها بدل ما انت منشغل بانك تقضي عليه او تحكم عليه وتنفذ الحكم ده فيه انشغل اكتر بانك تدعوه. يعني دي حاجة مطلوبة في وقته دي حاجة مطلوبة في وقت بس لأ احنا منصابين انفسنا قضاة وللاسف الشديد بنهمل ان احنا ينبغي ان نكون دعاة مذكرين مبشرين
يعني بنهمل القضية دي فانا بقول لحضرتك النهاردة لما تيجي لابنك علموهم الصلاة برضه انا بقول لا فيما يتعلق بالتعامل مع القرآن علموا القرآن علمه يحب القرآن اه زود يقينه في القرآن خليه يعظم القرآن. يدرك قدر القرآن اصلا. ويمكن ده معنى من المعاني اللي بعض الناس بيقولوا الايمان قبل القرآن يعني
هو يزيد دافعيته تجاه القرآن واقباله عليه وحبه له قبل ما يخش في القراءة وما يتعلق به. ويمكن انا في رأيي ان الكلام ده برضو هيؤول لفكرة المعاني برضو لان المحتوى اللي هتستخدمه في انك تحببه في القرآن وتزود اقباله عليه هو برضه من القرآن الكريم
واكتر حاجة زود يعني اقبالنا على القرآن وحبنا له ان احنا لما ندرس معاني الايات والسور ونحاول نتدبرها ونحاول نعمل بها ونشوف اثرها لا شك يزيد اقبالنا على القرآن ونقدره حق قدره
ويمكن الكلام ده اتكلمت عنه بتفصيل في مسألة الدافعية. تمام؟ او في مسألة توليد الدافعية عند اطفالنا وتزكية الدافعية دي عندهم اللي اقصده اللي انا بتكلم عنه النهاردة ايه فكرة ايه؟ فكرة الكم. الكم ده لو انت حطيت قدام عينك كم معين وعايز تنجز الكم ده ايا كان ولازم
وتعمل كزا وتعمل كزا وتشدد عليه للاسف الشديد انت بقى هتقع في اللي النبي صلى الله عليه وسلم وصفه لما قال ان المنبت لا ارضا انقطع ولا ظهرا ابقى. يبقى القصة دي ان المنبت لارض انقطع ولا ظهرا ابقاه
النبي صلى الله عليه وسلم بيشبه لنا تشبيه جميل قوي ورائع بابي هو وامي صلى الله عليه وسلم خير معلم للخير كان دايما يستخدم طرائق واساليب هايلة علشان يجسد لنا المعاني ويوصلها لنا. وخصوصا المعاني المعنوية المحسوسة في صورة مادية بالنسبة لنا ملموسة
واحد النهارده عايز يسافر وليكن مسلا من محافظة بني سويف الى القاهرة المسافة مية وعشرين كيلو متر هو عايز يسافر من المحافزة دي للقاهرة من بني سويف للقاهرة هو السفر بتاعه ده هو راكب فرس. المفروض ان السرعة المعتدلة للفرس انه يجري بسرعة عشرة كيلو في الساعة
فالعشرة كيلو في الساعة لو هيوصل في اتناشر ساعة مستريح. تمام كده؟ كويس وتمام وزي الفل. فهو يقول لأ طب هو يقدر يجيب اكتر من عشرة؟ ايوة يقدر يجيب اكتر من عشرة
يقدر يجري بسرعة عشرين كيلو في الساعة يقدر يضاعف سرعته. ويجري بسرعة عشرين كيلو في الساعة فيدوس على الحصان فيغريه انه قدر يستحمل ويجيب معه الايه؟ يجيب معه العشرين ساعة او العشرين كيلو في الساعة عذرا. هو لما شد عليه جامد
قال لك ده احنا لو مشينا بسرعة عشرين كيلو في الساعة ازا هنوصل في ست ساعات يعني نص الوقت تقريبا هيبقى معي ست ساعات تانية اقدر استفيد بها في كزا واعمل كزا وادي كزا ومش عارف ايه وبدأ يخطط
ويرتب اموره على هذا الايه؟ الاساس. هو فعلا عمل كده ايه اللي اغراه؟ اللي اغراه ان هو لما ضغط على الحصان وقال له يلا شد عايزين نمشي بسرعة عشرين كيلو في الساعة. جاب معه ومشي فعلا بسرعة عشرين كيلو
في الساعة هو ما فكرش في فكرة هل هيقدر يستمر على المنوال ده على طول؟ ولا مش هيقدر يستمر ففرح جدا فشد عليه جامد يلا تمام شد شد شد وهو فرحان بقى وبمنتهى السعادة كده وهو عمال يدوس عليه وبيجيب معه يدوس وبيجيب معه يدوس وبيجيب
معه وفرحان وهوب بعد تقريبا اربعين خمسين كيلو لقى الحصان مات منه مات منه هي دي لا ارض انقطع ولا ظهرا ابقى وبقى في الصحرا بقى المفروض بقى هيمشي بسرعته هو بسرعة رجله هو. اللي هي ولتكن مسلا
خمسة كيلو في الساعة. ولتكن تلاتة كيلو في الساعة. مثلا تلاتة كيلو في الساعة مثلا بشوف هيوصل في قد ايه؟ هيضاعف المدة تقريبا اربع مرات يوصل في يومين بعد ما كان هيوصل في نص يوم في الوضع الطبيعي العادي. لكن للاسف الشديد لما هو شد الشدة دي
هو تصور انه كده هيقطع ارض اكبر بس ما فكرش في حتة ايه ان هو مش هيبقي الظهر يعني لارض انقطع ولا ظهر ابقى الظهر اللي هو الفرس اللي هو راكبه او الخيل اللي هو راكبه هو مش هيبقيه هو كده هيقتله هيجيب اخره هيجيب سقفه فمش هيقدر يكمل معه
ده بيحصل للاسف الشديد مننا كتصرف سلوكي من البشر ان لما بنلاقي حد جايب معنا جايب معنا ندوس ندوس ندوس ندوس لغاية ما نيجي نخسره خلاص بيحصل معنا في تعليم
مع الاطفال الولد حفز صفحة يلا المرة الجاية حفز صفحتين احفز تلاتة احفز اربعة احفز خمسة احفز ستة هيقدر يجيب طب لما ندوس كده بدل ما هي اية خليهم اتنين بدل ما هو اتنين خليهم تلاتة دول تلاتة خليهم اربعة
الاربعة خليهم خمسة. بيجيبوا اهو ما شاء الله يلا ويدوس ويدوس ويدوس ويدوس ويدوس. وفي النهاية يجد الطفل ساب كل حاجة يحاول يجيبه يمين يجيبه شمال باي طريقة باي صورة مش عارف خالص. ودي شكوى لا طالما سمعتها من كثير من الاباء والامهات. يقول لي الواد قافل خالص
خالص كان بيحفز في اليوم صفحة او صفحتين او تلاتة وكان ما شاء الله ماشي كويس قافل مش عايز حتى يمسك المصحف نافر حتى انه يمسك المصحف. واكيد كتير اللي بيسمعوني دلوقتي من المشاهدين او المشاهدات المشكلة دي عارفينها في حد يخصهم او في حد من حولهم كده
او حتى معهم هم نفسيا لان هي النفوس البشرية ما تتحملش كده ما تتحملش انه يشدد عليها بالشكل ده. واحد يقول لي بس الامام احمد والامام الشافعي والامام مالك فيه ناس عندها قدرات خاصة ده عادي جدا. زي مسلا الكتابة ممكن واحد يقعد يكتب مسلا عشرين ساعة. انما هل ده الوضع الطبيعي اللي الناس كلها تقدر تعمل كده؟ فيه قدرات خاصة لا بأس
والمفروض ان مش هو ده اللي عليه الحكم والله سبحانه وبحمده لما نزل الشرائع الله سبحانه وبحمده نزلها مناسبة لكل الخلق مش لطائفة دون دون طائفة وناخد الحكم ده ونمشيه زي ما اتكلمت في مسألة السير قبل كده. احنا عايزين الصورة دي نحمل الناس عليها كلهم. لا هم مش كلهم كده
الناس ان الله قد قسم بينكم اخلاقكم كما قسم بينكم ارزاقكم. فممكن واحد مسلا يقوى على الصلاة يقوى انه يقف يصلي من اول الليل لاخره. وواحد تاني لا يقوى يصلي بس نص ساعة بس يقدر من اول الليل لاخره مسلا بيقرأ قرآن. واحد تالت يقدر بيطلب العلم في الوقت ده. واحد رابع يقدر يكون في خدمة المسلمين الوقت ده كله ويروح وييجي ويعمل ويودي وكزا
يعني في تقسيم اخلاق زي ما في تقسيم ارزاق. كده كده ربنا قسم الاخلاق والمواهب زي ما قسم الارزاق والاقوات بين الناس فبناء عليه ان المنبت لا ارضا قطع ولا ظهرا ابقى. فهذا المنبت لحافظ على الظهر بتاعه. طيب هو دلوقتي وصل في ميعاده ما وصلش في ميعاده. ده هو اخر
عن ميعاده اصلا واللي اسوأ من كده انه خسر هذا الظهر. وده اللي بيحصل للاسف الشديد ان هذا التشديد الزائد على ولادنا بيخلينا انا على فكرة انا ازا كنت بقول الكلام ده فيما يتعلق بتعليم القرآن وهو اعظم شيء يتعلم في الوجود
اكيد من باب اولى بقى في الماس والساينس والخناقات اللي بتحصل على الواجب مش عارف بتاع المدرسة ومش عارف ايه ييجي الولد بعد كده لما يكبر من التعليم نافر من العلم يبقى بيزاكر تحت ضغطه وخلاص ومش مركز. ولزلك يمكن ده السبب ان احنا بنجد ان هم ماشيين كويس كويس كويس كويس كويس. وفي المرحلة المهمة مسلا زي
السانوية العامة الام مش كده خالص لان انت في النهاية ضغطته وكرهته في عيشته وهو لا حول له ولا قوة مش قادر هيتصرف هيقول ايه المهم هذا الضغط وهذا التشديد بالكم للاسف الشديد انك تحط كم وعايزين نصل اليه ومش عارف ايه والله انا بقول يعني طب انا ابني بيجيب صفحة ومبسوط وسعيد
جدا والدنيا ماشية كويس وزي الفل وما بيضغطوش. ده تمام مية مية انا ابني بيجيب عشر صفحات يجيب يا عم ان شاء الله يجيب ميت صفحة عنده استعداد وحابب الكلام ده. ومش نافر منه ومش عارف ايه ومش مشددين عليه. وقدراته جايبة كده لا بأس. طب لا انا ابني ما لوش في
دي خالص خليها اية واحدة. اية واحدة في اليوم اية وينفع نتعلم اية اه طب ما كانت بتنزل الاية والنبي صلى الله عليه وسلم يعقد لها مجلسا لما النبي صلى الله عليه وسلم
في حديث عقبة ابن عامر المشهور في صحيح مسلم. النبي صلى الله عليه وسلم بيقول للصحابة ايكم يحب ان يغدو الى بطحان او العقيق؟ الكلام ده بقوله لمين؟ لاهل الصفة في المسجد
دخل عليهم سيدنا النبي صلى الله عليه وسلم فقراء افقر ناس في المجتمع المدني تقريبا. هم قاعدين في صفة في المسجد. فالنبي صلى الله عليه وسلم دخل عليهم فقال ايكم يحب ان يغدو الى بطحان او العقيق
بطحان او العقيق مناطق قريبة جدا من المدينة. يعني قل مسلا تلتميت ربعميت متر فيأتي بناقتين كوماوين زهراوين. كوماوين يعني عظيمة السنابل كونها عظيمة السنام وزهراوين لونها فاتح في غير ما اثم ولا قطيعة رحم. سيدنا عقبة بن ابن عامر بيقول فقلنا كلنا يحب ذلك يا رسول الله
فالنبي صلى الله عليه وسلم قال فلن يغدوا احدكم الى المسجد في تعلم ايتين خير له من ناقتين وثلاث خير له من ثلاث واربع خير له من اربع ومن اعدادهن من الابل
يعني ايه في نصوص كتير قوي على ان الاية تصلح وحدة تعليمية؟ ايه المشكلة؟ ايه المشكلة انك تبدأ معها باية ولقيت الدنيا كويسة ومستقرة؟ زود ايتين زود تلاتة طالما هو محب لكده
وهو ما عندوش مشكلة يعني كانك انت بتدوقه بس. ايه المشكلة؟ يعني كنت بقول لو هياخد اية واحدة في اليوم لو انا او انت حتى الواحد فينا هياخد له اية واحدة في اليوم احنا هنخلص
قرآن في عشر سنين اللي هو عذرا يعني لو ابنك بدأ سبع سنين يخلص السبعتاشر سنة لو بدأ خمس سنين يخلص الخمستاشر سنة لو بدأ عشر سنين يخلص على عشرين سنة اللي هو عذرا
الولاد تفضل الحلم ده بيراودك وابنك يبلغ اربعين سنة ولا خمسين سنة وما وصلوش اصلا. اللي هو ممكن يوصل له وتحس ان انت فعلا انتجت دخلته دورة اتكسفوا في شهرين ولا في تلاتة وحفز القرآن كله تمام وزي الفل وكله متفلت منه تاني. انما لما ياخد الاية بالراحة كده ويفهم معناها وتساعده على تدبرها ما تتعلم ان شاء الله
وبتتعاهدوا في ان ازاي نعمل بها وتكون واقع عملي في حياتنا. وبكرة ناخد اية تانية اية تالتة اية رابعة اية خامسة ونسبت الكلام ده في حياته؟ لأ. الدنيا هتكون مختلفة تماما تماما
تمام كل الكلام اللي فات ده انا كنت بتكلم على الكم وقلت ان الكم ما لوش قدر محدد ممكن تبقى اية اتنين تلاتة اربعة خمسة عشرة الفكرة كلها ان انت الكم ده يخضع
اه لعمليات محددة يعني ايه ما يتسلقش ما يتقلبش ما ينكرش ناقر الغراب. لأه ياخد حقه. ياخد حقه. عملية تعليمية تامة مش ناقصة زي الصلاة التامة اللي مش ناقصة. انها عبودية ينبغي ان تكون تامة لا ينبغي ان تكون ناقصة
ده كان الكم. طيب فيه سؤال مهم بقى كنا طرحناه متعلق بترتيب المحتوى ترتيب المحتويات. يا ترى بقى النهاردة لما ابني هيجي يتعلم؟ يا ترى يتعلم بقى بدءا من الفاتحة
حسب ترتيب المصحف والبقرة وهو نازل ولا نتعلم بدءا من سورة الناس واحنا طالعين بترتيب المصحف برضو بس من تحت اللي بيسموه التنكيس ولا نتعلم بترتيب النزول؟ يعني مسلا اول ايات نزلت صدر سورة العلق نبدأ بها. وبعدين اللي بعدها في النزول اللي بعدها في النزول اللي بعدها في النزول. ولا نتعلم بانهي
ترتيب بالضبط. الكلام ده برضو مهم جدا ويمكن بعضنا مش هيدرك اهميته آآ الا لما نطرح سؤال مهم بيقول يا ترى ايه هي آآ اولويات البناء بالنسبة للاطفال اولويات البناء بالنسبة للاطفال؟ ايوة
يعني احنا ده امر يكثر فيه الاطروحات. يكثر فيه الايه؟ الاطروحات. ازاي؟ ان النهاردة لو قلنا انا قدامي كائن اهو اسمه الطفل انا عايز ابنيه زي واحد عايز يبني بيت
فاللي عايز يبني بيت او عايز يبني فيلا وعايز يبني عمارة عارف ان اول حاجة بيحطها الاساس والاساس ده بيحط فيه اا اسمنت وبيحط فيه زلت وبيحط فيه الخرسانة القصة دي
ومش بيحط هنا طوب ولا بيحط هنا آآ دهانات ولا بيحط هنا مش عارف سلوك كهربا عارف ده ايه اللي بيتحط ده اللي بيبدأ به هنا وبعد كده اللي بعده واللي بعده واللي بعده واللي بعده
النهاردة انا عندي طفل اهو ببني هو كأنه قطعة الارض دي. هحط ايه الاول؟ وبعدين احط فوقه ايه؟ وبعدين احط فوقه ايه؟ بعدين احط فوقه ايه اولويات البناء ويمكن دي على فكرة مسألة
في منتهى منتهى منتهى الاهمية ويمكن اتمنى كلامي ما يزعلش بعض الفضلاء يعني ان الامر ده لا اتصور انه يترك برضه في الوحي. ان النبي صلى الله عليه وسلم يهمله ولا مثلا ما يشرش اليه ولا يوجه اليه
لكن بعض الفضلاء للاسف ممكن اسر شوية في تتبع المسألة دي فعمل ايه؟ فهو بدأ يحط اطروحاته يعني كلاب بدأ يحط اطروحات اطروحات في ضوء الخلفيات والخبرات زي ما قلت قبل كده. فشاف ان اول حاجة ينبغي انه يتربى عليها ابنه مثلا الجدية. لانه
شخص بيحب الجدية جدا وبيقدس الجدية. فلازم يكون شخص جاد ويكون كزا ويكون فيه صرامة وفيه مش عارف ايه وكزا. شخص مسئول لابعد حد حد تاني شاف لأ ان الاهم انه الولد
اول شيء ينبغي ان يغرس فيه آآ مثلا آآ الامانة لابد ان يكون امين واحد تالت قال لا اول شيء ينبغي ان يغرس فيه الصدق لازم يكون صادق واحد كل واحد قال اطروحاته مش بس اطروحاته وبدأت كتب تتصنف بالشكل ده
كتب اداب كتب اخلاق كتب تربية كتب بناء وكل كتاب بيحط اطروحاته. وطبعا مش هيعدم صاحب الكتاب ولا هيعدم الاب او الام او المعلم او المعلمة. مش هيعدموا ان هم يعملوا ايه
انه ييجي جايب الفكرة دي ويلاقي لها نص من الوحي فبيتكلم عن الامانة هيلاقي نصوص كتير والصدق هيلاقي نصوص كتير. خلاص يحط الصدق وبعدين يحط الامانة وبعدين يحط كزا وبعدين يحط كزا. السؤال
مين قال ان ده اصلا اول حاجة ينبغي البدء بها او من اوائل ما ينبغي البدء به السؤال التاني مين قال ان ده مناسب للسن ده؟ يعني ده مناسب لخمس سنين وده مناسب لسبع سنين وده مناسب لتسع سنين. مين قال الكلام ده
اه ولذلك ابن القيم رحمة الله عليه كان بيأكد على حاجة عزيمة جدا يقول في هداية الى الطريق وهداية في داخل الطريق الى الطريق وهدايا في داخل الطريق يعني بعض الفضلاء مثلا ممكن يهدى الى ان اقصر الطرق الى الله هو اتباع سنة رسول الله صلى الله عليه وسلم
واتباع منهج السلف الصالح. هو هدي الى الطريق هدي الى الصراط المستقيم. لكن جوة الطريق هداية جوة الطريق للاسف بقى تخبط جوة الطريق. ما يهداش في داخل الطريق. بعض الفضلاء هدوا لحاجة عزيمة جدا
ان الطفل ده البناء بتاعه لابد ان يكون من الوحي نجيب له من الوحي ان الوحي يتكلم فيه نبنيه عليه تمام ده ودي حاجة عظيمة كده هدينا الى الطريق طب الهداية بقى التفصيلية في داخل الطريق انهو الاول وانهو بعدو وانهو بعدو وانهو بعدو
الكلام ده نجيبه منين يا ترى هو خلفيات؟ هو خبرات واطروحات نشوف بعض العلماء بيقولوا ايه نشوف فلان بيقول ايه نشوف فلان بيقول ايه ولا هل يتصور ان النبي صلى الله عليه وسلم
القضية دي اكيد له فيها سنة الصحابة اكيد كان لهم فيها سنة اه الترتيب هيمشي ازاي؟ انهي واحدة ايه اللي بعدها؟ ايه اللي بعدها اه دي دي الاشكالية المهمة الخطيرة اللي لازم تاخدنا لمسألة ترتيب المحتوى. يعني هيتعلم انهي اية الاول وانهي صورة الاول؟ وايه اللي هيتعلمه الاول
وايه اللي هيتعلمه بعد كده انا بقول ان في حاجة اسمها الترتيب التعليمي الترتيب للمحتوى القرآني اللي احنا هنتعلمه. الترتيب التعليمي ده له نزام معين بيبدأ بكذا ثم وكذا ثم كذا
وهيترتب عليه ان ده ترتيب البناء للمعاني اللي احنا محتاجين نغرسها في الطفل المسلم ايه هو الترتيب التعليمي ده؟ وايه القضايا دي؟ وايه اولوياتها؟ ودي وايه ادلته؟ ده ان شاء الله باذن الله نفسر الكلام عنه في الحلقة التانية اللي هنتكلم فيها عن ترتيب
محتوى ان شاء الله الحلقة اللي جاية بازن الله ان قدر الله اللقاء والبقاء. آآ فتحنا موضوع ترتيب المحتوى اكدنا على قضية الكم بتاع المحتوى. وان شاء الله نكمل الحديث عن ترتيب المحتوى في الحلقة القادمة. اقول قولي هذا واستغفر الله لي ولكم دمتم بخير. السلام عليكم ورحمة الله وبركاته
يا رحمن اشرح صدري